Document ID: /fineweb-2-swissfilter-quality_10-filterrobots/filtered/02038.jsonl.gz/2151

200 onns ch’il Signuradi da Razén tutga tar il Grischun
- Venderdi, 20.3.2015, 12:34
Avant 200 onns è vegnì decidì al Congress da Vienna da surdar il Signuradi da Razén al chantun Grischun.
Tar il Signuradi da Razén tutgavan da lezzas uras las vischnancas da Domat Favugn, Razén e Panaduz. Il Signuradi era part da l’imperi austriac habsburgais.
Brev da Metternich
Ils 20 da mars 1815, pia avant exact 200 onns, scriva prinzi Metternich davent da Vienna ina brev pertutgant il Signuradi a la regenza grischuna e communitgescha la decisiun da restituir il Signuradi. La brev è archivada en l’Archiv statal grischun.
Grischun perda la Vuclina
Davent da questa data hai lura tuttina anc cuzzà bunamain 4 onns fin che la restituziun uffiziala ha gì lieu. Quella è succedida ils 19 da schaner 1819 a Razén. Ina da las consequenzas dal Congress a Vienna è stà ch’il Grischun ha pers la Vuclina.